SCB จับมือ FSMART บริการถอนเงินผ่าน “ตู้บุญเติม Mini ATM” กว่า 5,000 จุดทั่วปท.
SCB จับมือ FSMART เปิดให้บริการถอนเงินสดผ่าน “ตู้บุญเติม Mini ATM” กว่า 5,000 จุดทั่วปท. ตลอด 24 ชม. เพิ่มโอกาส-ขยายช่องทางเข้าถึงบริการธนาคาร
SCB จับมือ FSMART บริการถอนเงินสดผ่าน “ตู้บุญเติม Mini ATM” กว่า 5,000 จุดทั่วปท. ตลอด 24 ชม. เพิ่มโอกาส-ขยายช่องทางเข้าถึงบริการธนาคาร
26 ม.ค. 2565

ธนาคารไทยพาณิชย์ จำกัด (มหาชน) หรือ SCB เดินหน้าสร้างประสบการณ์ทางการเงินรูปแบบใหม่ๆ อย่างไม่หยุดยั้ง ผ่านความร่วมมือกับพันธมิตรทางธุรกิจที่หลากหลาย โดยมีเป้าหมายสำคัญในการเพิ่มโอกาสและขยายช่องทางการเข้าถึงบริการธนาคารอย่างทั่วถึงแก่คนไทยทุกคน
ล่าสุดจับมือพันธมิตรด้านแบงก์กิ้งเอเย่นต์ บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำเครือข่ายช่องทางบริการอัตโนมัติและการเงินครบวงจร เปิดให้บริการถอนเงินสดผ่าน “ตู้บุญเติม Mini ATM” กว่า 5,000 จุดทั่วประเทศ ตลอด 24 ชั่วโมง นับเป็นการอำนวยความสะดวกให้แก่ลูกค้าธนาคารไทยพาณิชย์สามารถทำธุรกรรมการเงินได้ง่าย ๆ ด้วยตนเอง เพิ่มเติมจากบริการฝากเงิน และบริการยืนยันตัวตนเพื่อเปิดบัญชีเงินฝากออมทรัพย์แบบไม่มีสมุด (ออนไลน์) ผ่านตู้บุญเติมที่ได้เปิดให้บริการไปก่อนหน้า
ทั้งนี้หวังบริการใหม่นี้สามารถตอบโจทย์ความต้องการของคนยุคใหม่ รวมถึงสามารถเพิ่มโอกาสในการเข้าถึงบริการทางการเงินให้กับลูกค้าผู้ใช้บริการโดยเฉพาะในพื้นที่ที่ห่างไกลสาขาธนาคารได้ดียิ่งขึ้น ทั้งนี้ สำหรับลูกค้าไทยพาณิชย์ที่ใช้บริการถอนเงินสดที่ “ตู้บุญเติม Mini ATM” รับเครดิตบุญเติม 5 บาททันทีสำหรับใช้บริการอื่น ๆ ในครั้งถัดไป ตั้งแต่ 18 มกราคม – 28 กุมภาพันธ์ 2565
โดยนางสาวอรรัตน์ ชุติมิต รองผู้จัดการใหญ่อาวุโสประธานเจ้าหน้าที่บริหาร กลุ่มธุรกิจ Retail and Business Banking ธนาคารไทยพาณิชย์ กล่าวว่า จากพฤติกรรมของผู้บริโภคยุคปัจจุบันเปลี่ยนแปลงอย่างรวดเร็ว ไทยพาณิชย์จึงไม่หยุดที่จะพัฒนาบริการทางการเงินรูปแบบใหม่ ๆ ที่สามารถตอบโจทย์ความต้องการของลูกค้าได้อย่างทันท่วงที และเพื่อให้การทำธุรกรรมทางการเงินของลูกค้าเป็นเรื่องที่ง่าย สะดวก รวดเร็ว และเข้าถึงได้ทุกที่ทุกเวลา
ดังนั้นจึงได้นำเอาความแข็งแกร่งด้านจุดให้บริการที่เข้าถึงพื้นที่ชุมชนของพันธมิตรด้านแบงก์กิ้งเอเย่นต์อย่าง FSMART ผู้นำเครือข่ายช่องทางบริการอัตโนมัติและการเงินครบวงจร มาช่วยในการเพิ่มโอกาสและขยายช่องทางในการเข้าถึงบริการธนาคารให้กับลูกค้า โดยเฉพาะอย่างยิ่งในพื้นที่ชุมชนที่ห่างไกลสาขาธนาคาร ด้วยการเปิดให้บริการถอนเงินสดจากฟังก์ชั่นบริการผ่านแบงก์กิ้งเอเย่นต์  เพียงลูกค้าทำรายการผ่านแอปพลิเคชัน SCB EASY และไปรับเงินสดได้ที่ “ตู้บุญเติม Mini ATM” จำนวนกว่า 5,000 จุดทั่วประเทศ
ทั้งนี้เป็นการอำนวยความสะดวกให้กับลูกค้าที่จำเป็นต้องใช้เงินสด นับเป็นบริการเพิ่มเติมต่อจากบริการฝากเงิน และบริการยืนยันตัวตนเพื่อเปิดบัญชีเงินฝากออมทรัพย์แบบไม่มีสมุด (ออนไลน์) ผ่านตู้บุญเติม ที่เราทั้งสององค์กรได้ร่วมกันให้บริการไปก่อนหน้า ธนาคารไทยพาณิชย์หวังเป็นอย่างยิ่งว่าความร่วมมือในครั้งนี้จะสามารถช่วยให้ลูกค้าสามารถเข้าถึงบริการทางการเงินได้อย่างสะดวก รวดเร็ว ทุกที่ ทุกเวลา พร้อมตอบโจทย์ความต้องการด้านการเงินของลูกค้าได้อย่างตรงจุด
ด้านนายณรงค์ศักดิ์ เลิศทรัพย์ทวี กรรมการผู้จัดการ FSMART กล่าวว่า บริษัทได้เพิ่มบริการถอนเงินสดสำหรับธนาคารไทยพาณิชย์ผ่าน “ตู้บุญเติม Mini ATM” เพื่ออำนวยความสะดวกและรองรับลูกค้าของธนาคารให้เข้าถึงบริการทางการเงินครบวงจรมากขึ้น โดยเฉพาะในที่พื้นห่างไกลธนาคารหรือตู้ ATM ด้วยขั้นตอนการถอนเงินง่าย ๆ เพียงทำรายการถอนเงินผ่านแอปพลิเคชัน SCB EASY และรับเงินสดที่ตู้ถอนเงินบุญเติมได้ทันที โดยสามารถถอนเงินขั้นต่ำ 100 บาท สูงสุดครั้งละไม่เกิน 2,000 บาท และถอนได้ 20,000 บาทต่อวัน ทุกวันตลอด 24 ชั่วโมง
โดยความร่วมมือในครั้งนี้นับเป็นการผสานจุดแข็งของธนาคารไทยพาณิชย์ที่มีฐานลูกค้าอยู่จำนวนมากเข้ากับจุดแข็งด้านเครือข่ายที่ครอบคลุมทุกจังหวัดในการหาทำเลจุดติดตั้งที่มีศักยภาพ โดยเราเชื่อมั่นว่าจะได้รับการตอบรับที่ดีจากการใช้งานที่สะดวกมากยิ่งขึ้นของลูกค้า
สำหรับลูกค้าธนาคารไทยพาณิชย์เท่านั้นที่ใช้บริการถอนเงินที่ “ตู้บุญเติม Mini ATM” สามารถเข้าร่วมแคมเปญ “รับเครดิตบุญเติม 5 บาท” โดยลูกค้าสามารถนำเครดิตบุญเติมกลับมาใช้บริการต่าง ๆ เช่น เติมเงิน ซื้อแพ็กเกจ เติมวอลเล็ท หรือจ่ายบิลได้ที่ตู้บุญเติมได้ในครั้งถัดไป ตั้งแต่ 18 มกราคม-28 กุมภาพันธ์ 2565 นี้
ขั้นตอนการถอนเงินสดจากบัญชีธนาคารไทยพาณิชย์ผ่านตู้ “บุญเติม Mini ATM”